NM142

NM142 rakettpanserjager var en norsk modifikasjon av den USA-produserte panservognen M113A2. Modifikasjonen inkluderte et tårn produsert av Kværner Eureka. 97 vogner ble modifisert på 1980-tallet, forsvaret hadde på dette tidspunktet allerede NM116 panserjagere, men disse begynte å bli utdaterte og ble fjernet fra tjeneste i 1993. Forsvaret hadde per 2005 solgt et betydelig antall NM142 for opphugging.

Vognen var i tjeneste i Kampeskadronen under betegnelsen PV-rak (panservern-rakett). I den tidligere strukturen var vognen brukt både av infanteri og kavaleri avdelinger, i henholdsvis infanteribataljonenes støttekp, som en av to panservern tropper. Herav var den troppen som var oppsatt med NM 142, benevnt som en PVP tropp (panservern-pansret). I det tidligere oppsettet for kavaleribataljoner, var NM 142 en del av PV ESK (panservern eskadron). Kampeskadronen hadde fire vogner i tropp 7 underlagt rittmester A. Omsted. Per 2008 hadde de kun en gruppe (2 vogner) i aktiv tjeneste. PV-raks oppgave var å bekjempe tungt pansrede mål på lang avstand (opp til 3 750 m).

Den første norske KFOR-styrken høsten 1999 omfattet en tropp oppsatt på NM142.

Kanontårn
Fra rundt 1990 produserte Kværner Eureka blant annet 550 TOW-tårn til rakettpanserjagere.tu.no - Aker Solutions prøver å erstatte produksjon av ventiltrær med stridsvogner - Det kan bli forsvars-comeback for fabrikken på Tranby. (11.08.2020) Kanontårnet hadde to TOW-launchere, og innvendige stativ for 6 TOW-missiler. Disse kom i bruk på også andre kjøretøy enn NM142:

 Norge : NM142
 Canada : M113 (TOW)
 Tyrkia: FNSS ACV-15 (ACV-ATV) 
 Sveits: Mowag Piranha IB 6×6 (Panzerjäger 90)

Se også
 M901

Referanser

Kategori:Rakettpanserjagere
Kategori:Panserkjøretøyer brukt av Norges forsvar
Kategori:M113
Kategori:Norske panserjagere